stanford-oval/wikipedia huggingface dataset:
Workseed
Yritys

Workseed Oy kehittää ja myy SaaS-ohjelmistoalustaa oppimisen hallintaan. Lisäksi yritys tarjoaa asiantuntijapalveluita ohjelmiston käyttöönottoon ja koulutukseen sekä pedagogisesti rikkaan koulutusmateriaalin tuotantoon. Yritys on perustettu vuonna 2015 ja sen pääkonttori sijaitsee Lappeenrannassa. Yrityksen perustaja ja toimitusjohtaja on Markus Weiland ja yritys on kokonaan suomalaisessa omistuksessa. Workseed Oy:n missiona on jakaa suomalaisia ​​pedagogisia innovaatioita globaaleille koulutusmarkkinoille. Yritys on kansainvälistynyt mm. Etelä-Amerikkaan.
Historia

Workseed perustettiin vuonna 2015 alun perin ammatillisen koulutuksen reformin korostamaan tarpeeseen helpottamaan oppimisen ja opintojen rakenteen hallintaa sekä opiskelijoiden yksilöllisen kehittymisen seurantaa. Workseedin ydintiimin vahvalla tuotteistus- ja sovelluskehitysosaamisella syntyi perusajatus automatisoiduista oppimispoluista, joilla opiskelijat voivat edetä yksilöllisesti kaikissa oppilaitoksen tarjoamissa oppimisympäristöissä (verkko-oppimisympäristö, työsali, työpaikka, simulaattorit ja muut VR-ratkaisut sekä informaalit oppimistilanteet). Workseedin kehityskumppanina on toiminut mm. Pohjois-Karjalan koulutuskuntayhtymä Riveria. Workseedin käyttö laajeni nopeasti myös ammattikorkeakouluihin, sillä harjoitteluprosessin kehittäminen oli noussut myös monen korkeakoulun strategiaan. Workseedin kehitystä on ohjannut läheinen yhteistyö kymmenien eri oppilaitosten, koulutusalojen ja opetushenkilöstön kanssa. Yhtiö suuntasi palvelun myös yritysasiakkaille vuonna 2019.
Aiheesta muualla

Workseedin verkkosivusto
Yakuzi Pato

Yakuzi Pato on vuonna 2006 perustettu turkulaislähtöinen instrumental-yhtye, joka on julkaissut kaksi albumia ja yhden EP:n.
Albumit ja EP:t

Extra Fyllning EP (2008 omakustanne)
Yakuzi Pato (2011 Taimi Records)
Puuhalimaa (2016 Karhuvaltio Records)
Aiheesta muualla

Yhtyeen kotisivu
William Asher

William Asher (8. elokuuta 1921 – 16. heinäkuuta 2012) oli yhdysvaltalainen ohjaaja, tuottaja ja käsikirjoittaja. New Yorkissa syntyneen Asherin vanhemmat olivat näyttelijä Lillian Bonner ja elokuvatuottaja Ephraim M. Asher.
Asher on ohjannut varsinkin televisiosarjojen jaksoja, yhtenä tunnetuimmista esimerkeistä 110 jaksoa I Love Lucya. Hän oli Vaimoni on noita -sarjan tuottaja, ohjasi useita sen jaksoja ja oli myös naimisissa sen päätähden Elizabeth Montgomeryn kanssa. Elokuvaohjauksia ovat Seksiä ja muskeleita (1964), Bikini Beach (1964) ja Beach Blanket Bingo (1965).
Asherille myönnettiin vuonna 1966 Emmy-palkinto ohjaustyöstä sarjassa Vaimoni on noita.
Avioliitot & lapset

Asherilla oli neljä vaimoa, ja hänellä on lapsia:
Danny Sue Nolan (1951–1961)
Lapset Liane ja Brian.
Elizabeth Montgomery (1963–1973)
Lapset William Jr (s. 1964) sekä Robert ja Rebecca Elizabeth (s. 1969).
Joyce Bulifant (1976–1993)
Adoptoi Joyce Bulifantin lapsen John Mallory Asherin (s. 1971) edellisestä avioliitosta.
Meredith Coffin McMachen (n. 1998– 2012)
Aiheesta muualla

William Asherin muistokirjoitus Helsingin Sanomissa[vanhentunut linkki]
Yahuar Huacac

Yahuar Huacac
Yahuar Huacac oli inkavaltion seitsemäs hallitsija eli Sapa Inca. Inca Roca nimitti poikansa Yahuar Huacacin seuraajakseen kaksi vuotta ennen kuolemaansa varmistaakseen rauhanomaisen vallansiirron. Yahuar Huacac oli sairaalloinen ja vietti suurimman osan aikaansa Cuzcossa. Hänen veljensä Vicaquirao ja Apo Mayta olivat kyvykkäitä sotilasjohtajia ja liittivät Cuzcon etelä- ja itäpuolisia maita inkavaltioon. Yahuar Huacacin päävaimo oli ilmeisesti aymara, sillä hallitsijan sisarusavioliitto ei enää tuolloin ollut laki. Heillä oli kolme poikaa, ja Yahuar Huacac pyrki seuraamaan isänsä esimerkkiä nimeämällä toisen poikansa seuraavaksi hallitsijaksi. Poika kuitenkin murhattiin, kun Yahuar Huacacin toinen vaimo pyrki saamaan oman poikansa valtaistuimelle. Pian myös Yahuar Huacac surmattiin, ja ylimystö valitsi Viracocha Incan uudeksi Sapa Incaksi.
Yasmine Bleeth

Yasmine Bleeth
Yasmine Amanda Bleeth (s. 14. kesäkuuta 1968 New York) on yhdysvaltalainen näyttelijä ja malli.
Bleethin tunnetuin rooli lienee Caroline Holdenina Baywatch-sarjassa. Hän esiintyi ensimmäisessä elokuvassaan jo 12-vuotiaana. Hän oli tosin esiintynyt jo kymmenen kuukauden ikäisenä TV-mainoksessa.
Baywatchin ohella Bleethillä on ollut rooleja muun muassa televisiosarjoissa Nash Bridges ja Titaanit sekä elokuvissa Sekopallo (1998), Kuoleman kuski (1999), Undercover Angel (1999) ja Baywatch – Häät Havaijin tapaan (2003). Vierailevia esiintymisiä hän on tehnyt muun muassa Howard Sternin show’ssa, Late Night with Conan O’Brienissa, Late Show with David Lettermanissa, South Parkissa ja Simpsoneissa.
Bleeth on toiminut myös rintasyöpäalan aktivistina menetettyään äitinsä sairauden johdosta 20-vuotiaana. Hän meni 25. elokuuta 2002 naimisiin Paul Cerriton kanssa, jonka hän oli tavannut Promisesin huumevieroitusklinikalla. Hänet oli saman vuoden tammikuussa tuomittu kahden vuoden ehdolliseen ja 100 tunnin yhdyskuntapalveluun kokaiinin hallussapidosta ja sen vaikutuksen alaisena ajamisesta. Aviopari on edelleen naimisissa ja he asuvat Los Angelesissa ja Scottsdalessa Arizonassa.
Aiheesta muualla

Yasmine Bleeth Internet Movie Databasessa. (englanniksi)
Yahya Khan

| Yahya Khan |
| --- | --- |

Pakistanin presidentti
 1969 - 1971  
Edeltäjä:  Mohammad Ajub Khan
Seuraaja:  Zulfikar Ali Bhutto
Henkilötiedot
Syntynyt: 4. helmikuuta 1917
Kuollut: 10. elokuuta 1980 (63 vuotta)
Ammatti:  sotilas
Yahya Khan (1917 - 1980) oli  pakistanilainen sotilas ja  poliitikko, joka toimi maansa presidenttinä 1969-1971.
Intia hyökkäsi joulukuussa 1970, Pakistanin armeija kukistui nopeasti, Itä-Pakistanista tuli Bangladesh.  Yahya Khan erosi 20. joulukuuta ja Zulfikar Ali Bhuttosta tuli presidentti.
Yhdysvaltain senaatin vaalit Länsi-Virginiassa 2008

Yhdysvaltain senaatin vaalit Länsi-Virginiassa 2008 pidettiin 4. marraskuuta 2008. Yhdysvaltain silloinen demokraattisenaattori Jay Rockefeller voitti uudelleenvalinnan viidennelle kaudelleen. Tämä on viimeinen kerta, kun demokraatit voittivat luokan 2 senaatin paikan Länsi-Virginiasta.
Tausta

Ennen vuoden 2000 presidentinvaaleja demokraattien ehdokas oli voittanut Länsi-Virginian joka kerta vuodesta 1932 lukuun ottamatta vuosia 1956, 1972 ja 1984. Vuonna 2000 teksasilainen silloinen republikaanien kuvernööri George W. Bush voitti Länsi-Virginian viisi valitsijamieskokouksen ääntä, voittaen silloisen varapresidentin Al Goren Tennesseestä 52-46. Myös vuoden 2000 vaaleissa republikaanien Shelley Moore Capito, entisen Länsi-Virginian kuvernöörin  Arch A. Moore Jr.:n nuorempi tytär, voitti yllätysvoiton päihittäen Jim Humphreyn Länsi-Virginian 2. kongressipiirin paikasta Yhdysvaltain edustajainhuoneeseen. Hän on ensimmäinen republikaani Länsi-Virginiassa, jolla on ollut virka kongressissa useamman kuin yhden kauden isänsä (1957–1969) jälkeen. Ennen näitä kahta suurta voittoa kansallisille republikaaneille ja Länsi-Virginian republikaaneille, oli vaikea löytää republikaania, joka voisi järjestää vaikuttavan kampanjan Länsi-Virginiassa julkisiin tehtäviin hakevia demokraatteja vastaan.
Presidentti Bush voitti Länsi-Virginiassa jälleen 2004 presidentinvaaleissa, päihittäen demokraattien vastaehdokkaan John F. Kerryn, demokraattisenaattorin  Massachusettsista lukemin 56-43.
Vuosina 2000–2008  republikaanit saivat seitsemän paikkaa lisää sekä Länsi-Virginian senaatissa että Länsi-Virginian edustajainhuoneessa. Demokraateilla oli tuolloin kuitenkin 60% senaatin ja 68% edustajainhuoneen paikoista.
Väinö Heikkilä

Väinö Selim Heikkilä (myöh. Rauvola, 25. huhtikuuta 1888 Lieto – 5. toukokuuta 1943 Lieto) oli suomalainen juoksija. Hän edusti Liedon Parmaa ja oli pituudeltaan 173 cm.
Heikkilä sijoittui Tukholman olympialaisissa 1912 maastojuoksussa 25:nneksi. Suomi sai joukkuekilpailussa hopeaa, mutta tuloksiin laskettiin vain joukkueen kolmen parhaan juoksijan tulokset. Johansson oli kuudenneksi paras suomalainen, eikä saanut mitalia.
Vuoden 1912 Kalevan-ottelussa Heikkilä sijoittui 1 500 metrin juoksussa neljänneksi ajalla 4.20,0.
Yasothon (provinssi)

| Yasothon ยโสธร |
| --- | --- |
 Wat Sing Than temppelin stupa Yasothossa.
 Lippu
 Sijainti
 Koordinaatit:  
Valtio:  Thaimaa
Alue:  Koillis-Thaimaa
Hallinto:  
 – hallinnollinen keskus:  Yasothon
Pinta-ala:  4 162 km²
Väkiluku (2012)  ():  540 267
 – väestötiheys:  129,82 as./km²
Yasothon (thaiksi ยโสธร) on provinssi Isanin alueella Thaimaan koillisosassa. Provinssin pinta-ala on 4 162 km² ja asukasluku 540 267 (2012). Alueen hallinnollinen keskus on Yasothon.
Aiheesta muualla

Kuvia tai muita tiedostoja aiheesta Yasothon (provinssi) Wikimedia Commonsissa
Thaimaan provinssit
| --- | --- |
Pohjoinen:   Chiang Mai  Chiang Rai  Kamphaeng Phet  Lampang  Lamphun  Mae Hong Son  Nakhon Sawan  Nan  Phayao  Phetchabun  Phichit  Phitsanulok  Phrae  Sukhothai  Uthai Thani  Uttaradit 
Koillinen:   Annat Charoen  Buriram  Chaiyaphum  Kalasin  Khon Kaen  Loei  Maha Sarakham  Mukdahan  Nakhon Phanom  Nakhon Ratchasima  Nongbua Lamphu  Nong Khai  Roi Et  Sakhon Nakhon  Sisaket  Surin  Ubon Ratchathani  Udon Thani  Yasothon 
Keskinen:   Ang Thong  Ayutthaya  Bangkok  Chainat  Lopburi  Nakhon Nayok  Nakhon Pathom  Nonthaburi  Pathum Thani  Samut Prakan  Samut Sakhon  Samut Songkhram  Saraburi  Sing Buri  Suphanburi 
Itäinen:   Chachoengsao  Chanthaburi  Chonburi  Rayong  Prachinburi  Sa Kaeo  Trat 
Läntinen:   Kanchanaburi  Phetchaburi  Prachuap Khiri Khan  Ratchaburi  Tak 
Eteläinen:   Chumphon  Krabi  Nakhon Si Thammarat  Narathiwat  Pattani  Phang Nga  Phattalung  Phuket  Ranong  Satun  Songkhla  Surat Thani  Trang  Yala
Ympäristösuunnittelija

Ympäristösuunnittelija (AMK) on luonnonvara- ja ympäristöalan ammattikorkeakoulututkinto, jonka laajuus on 240 opintopistettä ja keskimääräinen opiskeluaika neljä vuotta. Ympäristösuunnittelijoita koulutetaan suomeksi Hämeen ammattikorkeakoulussa kestävän kehityksen koulutusohjelmassa ja ruotsiksi Yrkeshögskolan Novian (ent. Yrkeshögskolan Sydväst) Tammisaaren yksikössä. Ympäristösuunnittelijoita koulutettiin aiemmin myös Turun ammattikorkeakoulussa, mutta koulutusohjelma lakkautettiin vuonna 2012. Työelämässä ympäristösuunnittelija toimii usein yksityisen, julkisen tai järjestösektorin palveluksessa ympäristösuunnittelijoina, -neuvojina,  -tarkastajina tai -sihteereinä. Työtehtäviin kuuluu asuinalueiden, teollisuusalueiden ja puistojen ympäristöratkaisujen suunnittelun lisäksi alueiden käytön arviointi, liikennejärjestelmien tai liikenteen haittojen vähentämisen suunnittelu, sekä erilaisten ilmansuojelu- ja meluntorjuntaratkaisujen kehittäminen. Ympäristösuunnittelijan tehtävissä on perinteisesti työskennelty myös muilla koulutustaustoilla, esimerkiksi insinöörin, diplomi-insinöörin tai maisema-arkkitehdin tutkinnoilla.
Aiheesta muualla

Luonnonvara-ala ammattikorkeakoulussa (Arkistoitu – Internet Archive)
Vähä-Valkiainen

| Vähä-Valkiainen |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  62°12′59″N, 22°56′15″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuivasjärven valuma-alue (35.56)
Laskujoki:  oja Venesjokeen 
Järvinumero:  35.563.1.017
Mittaustietoja
Pinnankorkeus:  148,2 m 
Rantaviiva:  1,388 km 
Pinta-ala:  0,08024 km² 
 fiVähä-Valkiainen 
Vähä-Valkiainen  eli Vähä Valkijärvi  on Pirkanmaalla Parkanossa Jylhänkylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Vähä-Valkiainen on osa Vatajanjoen valuma-aluetta.
Maantietoa

Järven pituus on 550 metriä, leveys 200 metriä ja sen pinta-ala on 8,0 hehtaaria. Se sijaitsee Iso Venesjärven pohjoispuolella ja Jylhänkankaan eteläpuolella. Järven itäpuolella on kahden maatalon peltoja, mutta muuten ovat rannat kangasmetsää. Siihen ei laske muualta ojia ja sen laskuoja yhtyy 200 metrin päässä Venesjokeen. Rantaviivan pituus on 1,4 kilometriä. Järven rantaan on rakennettu kolme vapaa-ajan asuntoa. Niille johtaa tiet Iso Venesjärveä kiertävältä kylätieltä, joka lähtee 200 metriä idässä järveä ohittavalta valtatieltä 3. Pohjoisrannan asuntojen edestä on ranta ruopattu puhtaaksi.
Vuoniityn peruskoulu

| Vuoniityn peruskoulu |
| --- | --- |
 Koukkusaarentien toimipiste
Sijainti:  Koukkusaarentie 9, Heteniityntie 4 ja Venemestarintie 14, Vuosaari, Helsinki
Koordinaatit:  60°12.901′N, 25°08.287′E
Tyyppi:  peruskoulu
Perustettu:  1.8.2017
Rehtori:  Irina Pellikka
Luokat:  1–9
Oppilaita:  n. 930 (2019)
Verkkosivut
Vuoniityn peruskoulu on peruskoulu Helsingin Vuosaaressa. Sen opetuksessa painotetaan mediaa ja musiikkia. Vuoniityn peruskouluun kuuluu Koukkusaarentien, Venemestarintien ja Heteniityntien toimipisteet. Luokat 1–4 ovat Heteniityntien ja Venemestarintien toimipisteissä ja luokat 3–9 Koukkusaarentien toimipisteessä. Vuonna 2019 koulussa oli noin 930 oppilasta.
Koulun rehtorina toimii Irina Pellikka ja virka-apulaisrehtoreina Janne Kettunen ja Kirsi Hamunen. Vuosina 2017–2021 koulun rehtorina toimi Jukka Isohanni. Koulun nimi tulee kahden aikaisemman koulun nimestä, Vuosaaren peruskoulusta ja Heteniityn ala-asteesta.
Historia

Vuosaaren peruskoulu ja Heteniityn ala-aste yhdistyivät 1. elokuuta 2017 Vuoniityn peruskouluksi osana Vuosaaren alueen koulujen yhdistämistä.
Historia > Heteniityn ala-asten koulu

Vuosaaren ensimmäinen suomenkielinen koulu rakennettiin Sasekan aloitteesta yhtiön lahjoittamalle tontille Sasekan Kallahdessa valmistamista Siporex-harkoista. Koulu valmistui vuonna 1950, ja oli tuollon Suomen uudenaikaisin koulu. Sen nimi oli Rannikkopiirin kansakoulu, jota kutsuttiin aluksi Sasekan kouluksi. Rakennuksen on suunnitellut Pirkko Wesamaa.
Koulun tiloissa oli monenlaista kulttuuritoimintaa, kuten juhlia ja esityksiä. Koululla toimi myös Vuosaaren sivukirjasto. Työväenopiston ja musiikkiopiston toiminta alkoi 1950-luvulla. 1960-luvun alussa Rannikkopiirin koulu muuttui Vuosaaren kansakouluksi.
Historia > Vuosaaren peruskoulu

Vuonna 1965 Koukkusaarentielle valmistui Veikko Nortomaan suunnittelema koulurakennus. Aloitteentekijöinä kouluhankkeessa ja Vuosaaren oppikouluyhdistyksessä olivat Vuosaari-Säätiö ja Asuntosäästäjät ry. Kouluun kuului myös Vuosaaren lukio. Kakkosvaiheessa koulua laajennettiin rakentamalla liikuntasali, joka valmistui vuonna 1971.
Vuonna 1993 lukio yhdistyi Tehtaanpuiston lukion kanssa. Samaan aikaan Vuosaaren yhteiskoulun nimi vaihtui Vuosaaren yläasteen kouluksi.
Vuonna 1999 valmistui Venemestarintien toimipiste, entiseltä nimeltään Karavaanin ala-aste. Vuonna 2006 Vuosaaren yläaste ja Karavaanin ala-aste yhdistyivät Vuosaaren peruskouluksi.
Venemestarintien toimipiste
Venemestarintien toimipisteen pihaa
Koukkusaarentien toimipiste
Heteniityntien toimipiste
Koukkusaarentien toimipisteen liikuntasali
Ympäristösuunnittelu

Ympäristösuunnittelu on vähän käytetty termi suomen kielessä, mutta voidaan väittää, että esimerkiksi termi ympäristösuunnittelija määrittelee sen implisiittisesti. Lisäksi Aalto-yliopistossa on vuodesta 2009 ollut ympäristösuunnittelun tietotekniikan professuuri[vanhentunut linkki]. Marraskuussa 2009 virkaan nimitettiin tekniikan tohtori Ari Jolma.
Ympäristösuunnittelu on, englanninkielistä termiä "environmental management" mukaillen, ympäristön tilan parantamista siinä mielessä kuin ihminen on sitä tilaa huonontanut tai se on ihmisen kannalta huono. Ympäristösuunnittelun voi ajatella olevan rinnakkainen termi esimerkiksi liikennesuunnittelulle (rakennetun ympäristön erään osan suunnittelua) ja vesistösuunnittelulle (vesitalouden yksi osa-alue).
Aiheesta muualla

Ympäristösuunnittelun tietotekniikka[vanhentunut linkki]
Bandyliigakausi 2001–2002

| Bandyliiga 2001–2002 |
| --- | --- |
Joukkueiden määrä:  13
Mestari:  ToPV
Toinen sija:  OLS
Kolmas sija:  Narukerä
Paras maalintekijä:  Jari Vaattovaara, ToPV (53)
Suurin yleisömäärä:  3.470 (OLS-ToPV)
  ← 2001 :  2003 → 
Jääpallon Bandyliigassa kaudella 2001-2002 pelattiin aluksi kolmentoista joukkueen yksinkertainen runkosarja, jonka jälkeen seitsemän parasta jatkoi valioliigassa ja loput kuusi bandyliigan jatkosarjassa. Valioliigan kuusi parasta ja jatkosarjan ensimmäinen jatkoivat pudotuspeleihin, valioliigan seitsemäs ja jatkosarjan kakkonen pelasivat karsintaottelun pudotuspeleihin pääsystä. Mikkelin Kampparit joutui luopumaan ennen kauden alkua sarjapaikastaan pelaajapulan takia.
Mestaruuden voitti Tornion Palloveikot.
Runkosarja

| Joukkue | O | V | T | H | Maalit | P |
| --- | --- | --- | --- | --- | --- | --- |
| Tornion Palloveikot | 12 | 10 | 2 | 0 | 100-30 | 22 |
| Helsingin IFK | 12 | 9 | 0 | 3 | 104-32 | 18 |
| Oulun Luistinseura | 12 | 8 | 0 | 4 | 108-37 | 16 |
| Porin Narukerä | 12 | 8 | 0 | 4 | 63-46 | 16 |
| Jyväskylän Seudun Palloseura | 12 | 7 | 2 | 3 | 52-38 | 16 |
| Oulun Palloseura | 12 | 7 | 1 | 4 | 63-47 | 15 |
| Warkauden Pallo -35 | 12 | 7 | 1 | 4 | 62-48 | 15 |
| Porvoon Akilles | 12 | 5 | 2 | 5 | 65-68 | 12 |
| Lappeenrannan Veiterä | 12 | 4 | 1 | 7 | 45-61 | 9 |
| Botnia, Helsinki | 12 | 3 | 2 | 7 | 44-82 | 8 |
| Kulosaaren Vesta | 12 | 3 | 1 | 8 | 39-69 | 7 |
| Veitsiluodon Vastus | 12 | 1 | 0 | 11 | 31-99 | 2 |
| PaSa Bandy, Imatra | 12 | 0 | 0 | 12 | 16-135 | 0 |
Jatkosarjat > Valioliiga

| Joukkue | O | V | T | H | Maalit | P |
| --- | --- | --- | --- | --- | --- | --- |
| Oulun Luistinseura | 12 | 10 | 1 | 1 | 98-41 | 22 |
| Helsingin IFK | 12 | 6 | 2 | 4 | 66-45 | 16 |
| Tornion Palloveikot | 12 | 5 | 1 | 6 | 74-58 | 14 |
| Porin Narukerä | 12 | 5 | 2 | 5 | 46-68 | 12 |
| Jyväskylän Seudun Palloseura | 12 | 4 | 3 | 5 | 47-69 | 11 |
| Oulun Palloseura | 12 | 3 | 2 | 7 | 52-80 | 8 |
| Warkauden Pallo -35 | 12 | 3 | 1 | 8 | 46-68 | 7 |
Jatkosarjat > Bandyliigan jatkosarja

| Joukkue | O | V | T | H | Maalit | P |
| --- | --- | --- | --- | --- | --- | --- |
| Porvoon Akilles | 10 | 7 | 1 | 2 | 74-43 | 18 |
| Botnia, Helsinki | 10 | 7 | 2 | 1 | 63-41 | 17 |
| Lappeenrannan Veiterä | 10 | 7 | 0 | 3 | 58-29 | 16 |
| Veitsiluodon Vastus | 10 | 4 | 1 | 5 | 57-66 | 9 |
| Kulosaaren Vesta | 10 | 3 | 0 | 7 | 54-48 | 6 |
| PaSa Bandy, Imatra | 10 | 0 | 0 | 10 | 23-102 | 0 |
Akilles selvisi pudotuspeleihin. Botnia karsintaan pudotuspelipaikasta. Syksyllä 2002 Vesta joutui luopumaan pääsarjapaikasataan. Syynä oli pelaajapula.
Jatkosarjat > Karsintaottelu

| Joukkue #1 | Tulos | Joukkue #2 |
| --- | --- | --- |
| Warkauden Pallo -35 | 6–4 | Botnia |
Puolivälierät

| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 |
| --- | --- | --- | --- | --- | --- |
| Helsingin IFK | 1–2 | Warkauden Pallo -35 | 7-3 | 4-5 | 4-5 ja. |
| Oulun Luistinseura | 2–0 | Porvoon Akilles | 9-2 | 7-4 | - |
| Tornion Palloveikot | 2–0 | Oulun Palloseura | 9-3 | 11-1 | - |
| Porin Narukerä | 2–1 | Jyväskylän Seudun Palloseura | 6-3 | 2-5 | 5-4 |
Välierät

| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 |
| --- | --- | --- | --- | --- | --- |
| Tornion Palloveikot | 3–0 | Porin Narukerä | 7-6 | 7-3 | 7-3 |
| Oulun Luistinseura | 3–0 | Warkauden Pallo -35 | 12-4 | 6-2 | 7-2 |
Pronssiottelu

| Joukkue #1 | Tulos | Joukkue #2 |
| --- | --- | --- |
| Porin Narukerä | 5–4 ja. | Warkauden Pallo -35 |
Loppuottelu

| Joukkue #1 | Tulos | Joukkue #2 |
| --- | --- | --- |
| Oulun Luistinseura | 5–6 ja. | Tornion Palloveikot |
Lopulliset sijoitukset

| Sija | Joukkue |
| --- | --- |
1.: Tornion Palloveikot
2.: Oulun Luistinseura
3.: Porin Narukerä
4.: Warkauden Pallo -35
Suomen mestarit

ToPV: Mikko Vanhainen, Sami Vanhainen, Jari Pihlajamaa, Jorma Salmela, Vesa Leino, Mikko Aarni, Marko Miinala, Pekka Hiltunen, Marko Veittikoski, Paulus Pörhölä, Rami Kekkonen, Tommi Nurkkala, Veli-Matti Körkkö, Jussi Harjuoja, Antti Ekman, Kari Salo, Jussi Karjalainen, Marko Herajärvi, Erkki Koivuranta, Jukka Ohtonen, Jukka Haarakoski, Jari Vaattovaara, Mika Jussila, Igor Zolotarev, Jari Tallgren. Valmentaja: Anders Strömbäck
Jari Vaattovaara oli paras maalintekijä, osumia 53. Samuli Niskanen, OLS voitti pistepörssin, pisteitä kertyi yhteensä 112.
Atlantin divisioona (NHL)

Atlantin divisioonan tunnus
Atlantin divisioona (engl. Atlantic Division) on yksi pohjoisamerikkalaisen jääkiekkoliiga NHL:n divisioonista, ja se kuuluu Itäiseen konferenssiin. Divisioonaan kuuluu kahdeksan joukkuetta, joiden kotikaupungit sijaitsevat Atlantin valtameren puoleisella osalla Yhdysvaltoja ja Kanadaa.
Alkuperäinen Atlantin divisioona perustettiin osaksi Itäistä konferenssia vuonna 1993 korvaamaan edellinen Patrickin divisioona (engl. Patrick Division) joukkueiden uudelleenjärjestelyssä.
Vuoden 2013 divisioonien uudelleenjärjestelyssä koko entinen Atlantin divisioona siirtyi uuteen Metropolien divisioonaan. Täten perustettiin uusi Atlantin divisioona, jossa on kahdeksan joukkuetta entisestä Kaakkoisesta ja Koillisesta divisioonasta, sekä Detroit Red Wings Keskisestä divisioonasta.
Kaudella 2020–2021 Atlantin divisioonaa ei käytetty, kun liiga järjestettiin tilapäisesti uudelleen COVID-19-pandemian vuoksi.
Divisioonan kokoonpano > 1993–1998

Florida Panthers
New Jersey Devils
New York Islanders
New York Rangers
Philadelphia Flyers
Tampa Bay Lightning
Washington Capitals
Divisioonan kokoonpano > 1993–1998 > Muutokset kaudesta 1992–1993

Atlantin divisioona perustettiin NHL:n joukkuejaon uudelleenjärjestelyn seurauksena
Devils, Islanders, Rangers, Flyers ja Capitals liittyvät entisestä Patrickin divisioonasta
Lightning liittyy entisestä Norrisin divisioonasta
Panthers lisätään laajennusjoukkueena
Divisioonan kokoonpano > 1998–2013

New Jersey Devils
New York Islanders
New York Rangers
Philadelphia Flyers
Pittsburgh Penguins
Divisioonan kokoonpano > 1998–2013 > Muutokset kaudesta 1997–1998

Panthers, Lightning ja Capitals siirtyvät Kaakkoiseen divisioonaan
Penguins liittyy Koillisesta divisioonasta
Divisioonan kokoonpano > 2013–2020, 2021–

Boston Bruins
Buffalo Sabres
Detroit Red Wings
Florida Panthers
Montreal Canadiens
Ottawa Senators
Tampa Bay Lightning
Toronto Maple Leafs
Divisioonan kokoonpano > 2013–2020, 2021– > Muutokset kaudesta 2012–2013

Koillinen ja kaakkoinen divisioona lopetetaan joukkueiden uudelleenjärjestelyn vuoksi
Devils, Islanders, Rangers, Flyers ja Penguins siirtyvät Metropolien divisioonaan
Bruins, Sabres, Canadiens, Senators ja Maple Leafs liittyvät Koillisesta divisioonasta
Panthers ja Lightning liittyvät Kaakkoisesta divisioonasta
Red Wings liittyy Keskisestä divisioonasta
Divisioonan kokoonpano > 2020–2021

Divisioonaa ei käytetty kaudella 2020–2021.
Divisioonan kokoonpano > 2020–2021 > Muutokset kaudelta 2019–2020

COVID-19 -rajoitusten vuoksi NHL järjestetään uudelleen neljään divisioonaan ilman konferensseja
Bruins ja Sabres siirtyvät Itäiseen divisioonaan
Red Wings, Panthers ja Lightning siirtyvät Keskiseen divisioonaan
Canadiens, Senators ja Maple Leafs siirtyvät Pohjoiseen divisioonaan
Divisioonan mestarit > Atlantin divisioona (1993–2013)

1994 – New York Rangers (112 p.)
1995 – Philadelphia Flyers (60 p.)
1996 – Philadelphia Flyers (103 p.)
1997 – New Jersey Devils (104 p.)
1998 – New Jersey Devils (107 p.)
1999 – New Jersey Devils (105 p.)
2000 – Philadelphia Flyers (105 p.)
2001 – New Jersey Devils (111 p.)
2002 – Philadelphia Flyers (97 p.)
2003 – New Jersey Devils (108 p.)
2004 – Philadelphia Flyers (101 p.)
2005 – ei pelattu (työsulku)
2006 – New Jersey Devils (101 p.)
2007 – New Jersey Devils (107 p.)
2008 – Pittsburgh Penguins (102 p.)
2009 – New Jersey Devils (106 p.)
2010 – New Jersey Devils (103 p.)
2011 – Philadelphia Flyers (106 p.)
2012 – New York Rangers (109 p.)
2013 – Pittsburgh Penguins (72 p.)